b'\n_START_ARTICLE_\nDiaspora\n_START_PARAGRAPH_\nDiaspora je skupina oseb z isto etni\xc4\x8dno ali versko pripadnostjo, ki \xc5\xbeivi kot priznana manj\xc5\xa1ina v de\xc5\xbeeli, kamor se je preselila iz domovine zaradi ideolo\xc5\xa1kih razlogov ali ki je bila prisilno izgnana iz rodnih krajev. Zaradi nepravilne interpretacije besede s strani medijev, danes ozna\xc4\x8dujemo z izrazom diaspora tudi izseljevanje kot tako. Beseda se v\xc4\x8dasih uporablja celo za odnose med begunci in matico ter za ozemlje, na katerem se migranti ustavijo.\n_START_SECTION_\nRazli\xc4\x8dne diaspore\n_START_PARAGRAPH_\nEvropska diaspora_NEWLINE__NEWLINE_Evropska zgodovina vsebuje \xc5\xa1tevilne diaspora podobnih dogodkov. Neko\xc4\x8d se je s trgovanjem in kolonizacija dejavnostjo gr\xc5\xa1kih plemen z Balkana in Male Azije \xc5\xa1irila gr\xc5\xa1ka kultura, vera in jezik okoli Sredozemlja in \xc4\x8crnega morja. Grki so v tistem \xc4\x8dasu ustanovili preko 400 kolonij._NEWLINE__NEWLINE_Lahko omenimo tudi \xc5\xa1pansko ekspedicijo in Columba, ki je leta 1492 dosegel Ameriko, po kateri se je evropsko raziskovanje in kolonizacija hitro raz\xc5\xa1irila._NEWLINE__NEWLINE_Posebni primer je irska diaspora v 19. stoletju. Ocenjujejo, da se je med 45\xc2\xa0% in 85\xc2\xa0% prebivalcev Irske izselilo v Anglijo, ZDA, Kanado, Argentino, Avstralijo in Novo Zelandijo._NEWLINE_Afri\xc5\xa1ka diaspora_NEWLINE__NEWLINE_Ena od najve\xc4\x8djih diaspor pred sodobnega \xc4\x8dasa je bila afri\xc5\xa1ka diaspora, ki se je za\xc4\x8dela v 16. stoletju, ko je od 9,4 do 12 milijonov ljudi iz zahodne in ju\xc5\xbeno-vzhodne Afrike pri\xc5\xa1lo na zahod kot su\xc5\xbenji._NEWLINE_Azijska diaspora_NEWLINE__NEWLINE_Najve\xc4\x8dje izseljevanje Kitajcev se je za\xc4\x8delo v 19. stoletju in trajalo do leta 1949 zaradi vojn in lakote v celinski Kitajski, pa tudi zaradi politi\xc4\x8dne korupcije. Najve\xc4\x8d priseljencev je bilo slabo izobra\xc5\xbeenih in nepismenih kmetov, ki so se priselili v dr\xc5\xbeave v razvoju kot je Amerika, Avstralija, Afrika ..._NEWLINE__NEWLINE_Najve\xc4\x8dja azijska diaspora pa prihaja iz indijske diaspore, od koder naj bi se izselilo ve\xc4\x8d kot 25 milijonov ljudi, ki so danes po celem svetu.'